Herfs kleur gestileerde trou inspirasie - Mooi Troues
Herfs is die seisoen wanneer die meeste paartjies verkies om te trou. Vandag deel ons met Mooi Troues se lesers helder herfs gestileerde trou inspirasie wat saamgestel was deur ‘n kreatiewe groep trou diensverskaffers van Potchefstroom. In die foto’s hieronder sal ons lesers baie oulike trou idees vind en ook sien hoe mooi herfs kleure is.
Daar is ook baie goeie advies wat die groep deel en ons by Mooi Troues stem saam met die advies. Paartjies moet fokus dat die kleur van hul blomme en skryfbehoeftes mooi saam gaan.
Alhoewel dit alreeds Winter is, is dit tog die beste tyd om ‘n trou te beplan so rol af en kyk na al die oulike herfs trou idees en inspirasie.
Herfs is verseker een van die mooiste tye van die jaar soos ons almal weet. Corene Fotografie tesame met Esje’s Design het besluit om so paar verskaffers in Potchefstroom te nader om ‘n Herfs geïnspireerde fotosessie te reël.
Ons inspirasie vir die fotosessie was al die herfs kleure. Ons wou graag ‘n warm en romantiese gevoel skep. Jean-Marie van Jean-Marie Steenberg graphic design het ‘n “Abstrak Monoline kuns logo” spesiaal vir ons model ontwerp.
Potchefstroom is ‘n klein dorp en baie van die verskaffers hier ken mekaar al lank en het goeie vriende geword. Elke verskaffer wat gekies is het altyd nuwe idees en is altyd bereid om uit te help waar hulle kan.
Alles so so mooi en perfek gereël. Daar het niks probleme of onvoorsiene omstandighede ingekruip nie.
Die beste advies wat ons kan gee aan paartjies wat graag die inspirasie wil volg is om seker te maak dat jou kleur palet van jou skryfbehoeftes en blomme mooi saam gaan.
Fotograaf: Corene Fotografie
Dekor: A & E Wedding and Function Décor
Koek: Nina van Heerden
Rok: Esje’s Design
Grimering: Zanei Bester
Hare: Gary Rom
VORIGE ARTIKELRiaan & Chanté se prettige Pretville verlowing
VOLGENDE ARTIKELJo’Ash & Nikkita se liefdesfees